કોંગ્રેસના રાષ્ટ્રીય ઉપાધ્યક્ષ રાહુલ ગાંધીએ આજે મહેસાણા ખાતે જાહેરસભાને સંબોધતા ભાજપ અને વડાપ્રધાન નરેન્દ્ર મોદી વિરુધ્ધ કરેલા આક્ષેપોનો જવાબ આપતા નાયબ મુખ્યમંત્રી અને રાજ્ય સરકારના પ્રવકતા નીતિનભાઈ પટેલે જણાવ્યું હતું કે, રાહુલ ગાંધી છેલ્લા ૧૫-૨૦ દિવસથી વડાપ્રધાન નરેન્દ્ર મોદીની ટિકા કરવાનો માત્ર એક મુદ્દાનો કાર્યક્રમ લઈને નિકળ્યા છે ત્યારે આજે મહેસાણાની સભામાં તેમણે જે વાતો કરી છે તે અંગે મારે તેમને પુછવું છે કે, કેન્દ્રમાં કોંગ્રેસના શાસનમાં જે અબજો રૂપિયાનો ભ્રષ્ટાચાર થયો અને કોંગ્રેસીઓના ખિસ્સામાં તે નાણા ગયા તેમાં કેટલાય કોંગ્રેસના નેતાઓ જેલમાં પણ જઈ આવ્યા તે અંગે રાહુલ ગાંધીને શું કહેવું છે?